Document ID: 32002R1525

Kommissionens forordning (EF) nr. 1525/2002
af 26. august 2002
om ændring af forordning (EF) nr. 1899/97 om gennemførelsesbestemmelser for anvendelse i æg og fjerkrækødssektoren af den ordning, der i forbindelse med Europaaftalerne med de central- og østeuropæiske lande er fastsat ved Rådets forordning (EF) nr. 1727/2000, (EF) nr. 2290/2000, (EF) nr. 2433/2000, (EF) nr. 2434/2000, (EF) nr. 2435/2000 og (EF) nr. 2851/2000, og om ophævelse af forordning (EØF) nr. 2699/93 og (EF) nr. 1559/94
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1408/2002 af 29. juli 2002 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Ungarn(1), særlig artikel 1, stk. 3, og
ud fra følgende betragtninger:
(1) Kommissionens forordning (EF) nr. 1899/97(2), senest ændret ved forordning (EF) nr. 1043/2001(3), indeholder gennemførelsesbestemmelser for anvendelse i æg- og fjerkrækødssektoren af den ordning, der er fastsat i Europaaftalerne.
(2) I forordning (EF) nr. 1408/2002 er der fastsat direkte forvaltning af indførsel til Den Europæiske Union af visse fjerkrækød- og ægprodukter med oprindelse i Ungarn, der indgår i toldkontingenter med nedsat told.
(3) Forvaltningen med forudgående licenser af disse kontingenter bør derfor indstilles.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg -
UDSTEDT FØLGENDE FORORDNING:
Artikel 1
I forordning (EF) nr. 1899/97 foretages følgende ændringer:
1) Artikel 1, stk. 1, affattes således: "Ved indførsel til Fællesskabet under de ordninger, der er fastsat ved forordning (EF) nr. 2290/2000, (EF) nr. 2433/2000, (EF) nr. 2434/2000, (EF) nr. 2435/2000 og (EF) nr. 2851/2000, af produkter, der er anført i bilag I til nærværende forordning, skal der fremlægges importlicens."
2) Del A i bilag I udgår.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes fra den 1. juli 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. august 2002.

Labels: 3
15
17
18